Hoërskool Hermanus het nog altyd ‘n belangrike rol gespeel in die koestering en ontwikkeling van die jeug van Hermanus. Oor die jare het die skool en sy alumni geslaagde figure in die sakewêreld, medisyne, regte, opvoeding, sport en kunste ingesluit.
Hoërskool Hermanus is in die bevoorregte posisie om altyd ’n volledige personeel-korps te hê. Die akademiese prestasie plaas dit onder die top nasionale skole en hulle is baie trots op die feit dat dit die top-presterende leerling in die land vir 2016 se Nasionale Senior Sertifikaat eksamens geproduseer het. Die skool het ‘n goeie reputasie vir die lewering van leerlinge wat sukses behaal op tersiêre vlak.
Met dertien sportkodes wat aangebied word, ‘n koor wat bekend is in die Overberg-distrik, twee jaarlikse drama-produksies, ‘n debatspan wat op nasionale vlak meeding en ’n aktiewe dienspilaar, glo hulle sterk dat hulle goed afgeronde individue bou.
Hoërskool Hermanus – Holistiese opleiding en waardige burgerskap is hulle uiteindelike doelwit.
Kontaknommer:028 312 3760